Diari Oficial de la Generalitat Valenciana


Sumari del DOGV 3979, del 12-04-2001 (2001/3150)

ORDRE de 6 de març de 2001, de la Conselleria de Cultura i Educació, per la qual s'aproven les bases i es convoca la concessió d'ajudes a l'edició de revistes culturals.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3979

Data del DOGV
:   12-04-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/3150


Data del document
:   06-03-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * suport econòmic
    * editorial

ORDRE de 6 de març de 2001, de la Conselleria de Cultura i Educació, per la qual s'aproven les bases i es convoquen la concessió d'ajudes a l'edició de revistes culturals. [2001/X3150]
  
La Generalitat Valenciana, segons establix l'article 31.4 de l'Estatut d'Autonomia de la Comunitat Valenciana, té competència exclusiva en matèria de cultura. Per tant, resulta oportú donar suport a l'edició de revistes culturals ja que resulten un instrument fonamental per a la promoció i difusió de la cultura.
  
En conseqüència, fent ús de les atribucions que em conferix l'article 35 de la Llei de la Generalitat Valenciana 5/83, de 30 de desembre, de Govern Valencià,
  
ORDENE
  
Primer
  
Es convoca la concessió d'ajudes a l'edició de revistes culturals per al 2001 i s'aproven les bases per les quals es regix esta ordre i el model d'instància, que s'inclouen, repectivament, com a Annexos I i II de la present ordre.
  
Segon
  
Les ajudes es faran a càrrec de l'aplicació pressupostària 12.99.957.23.633.13 dins de la línia de subvenció, T4408000 denominada ajuda a l'edició de revistes culturals.
  
L'import global màxim d'estes ajudes serà de cinc millions (5.000.000) de pessetes (30.050,60 euros).
  
DISPOSICIONS FINALS
  
Primera
  
Es delega en el director general del Llibre, Arxius i Biblioteques la facultat de resoldre la concessió d'estes ajudes i se l'autoritza perquè, en l'àmbit de les seues competències, adopte les mesures necessàries per al desenrotllament i execució d'esta ordre.
  
Segon
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
D'acord amb allò establit als articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els 10, 14 i 46 de la Llei Reguladora de la Jurisdicció Contenciosa Administrativa, contra el present acte, que finalitza la via administrativa, es podrà interposar potestativament un recurs en reposició o bé caldrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes comptador a partir de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la publicació.
  
València, 6 de març de 2001
  
El conseller de Cultura i Educació,
  
MANUEL TARANCÓN FANDOS
  
ANNEX I
  
Bases per a la concessió d'ajudes
  
a l'edició de revistes culturals per al 2001
  
Primera. Requisits per a la concessió d'ajudes
  
a) Per tal de potenciar l'edició de revistes culturals, seran objecte d'ajuda aquelles publicacions, tant en valencià com en castellà, editades per empreses editorials que tinguen seu social a la Comunitat Valenciana i que presenten un pla d'edició per al període comprés entre el dia 1 de gener i el 31 d'octubre de 2001. S'entén per revistes culturals, aquelles publicacions que contemplen tant el pensament com la reflexió teòrica i també aquelles disciplines que singularitzen el fet cultural.
  
b) La quantia d'estes ajudes serà fixada segons el criteri d'una Comissió Tècnica de Valoració i no podrà superar el 50% del pressupost de producció.
  
c) Les empreses editorials que opten a estes ajudes hauran de tindre una activitat ininterrompuda mínima d'un any. La Comissió avaluadora d'estes ajudes podrà establir excepcions amb empreses que no complisquen els requisits, o bé siguen de nova creació, si les publicacions presentades tenen un especial interés cultural o innovador.
  
d) Les publicacions que opten a estes ajudes hauran de reunir les característiques següents:
  
1. Comptar amb un número mínim de 36 pàgines.
  
2. Comptar amb l'identificador bibliogràfic internacional ISSN.
  
3. La publicitat inclosa no ha d'ocupar més del 25% del total de les seues pàgines.
  
4. Tindre com a mínim una periocitat mensual i com a màxim semestral.
  
5. Que la seua distribució siga per mitjà de la venda al públic.
  
Segona. Supòsits exclosos
  
a) Aquelles revistes d'empreses editorials que estiguen realitzades en coedició amb alguna institució o organisme públic.
  
b) Les revistes publicades per institucions públiques.
  
c) Els Anuaris.
  
d) Les guies d'espectacles.
  
e) Aquelles revistes que siguen de promoció de la mateixa empresa editora.
  
f) Les revistes d'informació general.
  
g) Les publicacions adreçades a sectors professionals.
  
h) Les revistes el contingut de les quals es restringisca majoritàriament a un àmbit local o comarcal.
  
Tercera. Sol·licituds
  
a) El termini de presentació de les sol·licituds serà de trenta dies hàbils comptadors a partir de l'endemà de la publicació de la present ordre en el Diari Oficial de la Generalitat Valenciana. Els terminis que finalitzen en dissabte i els dies 24 i 31 de desembre o qualsevol altre que reglamentàriament es declare com a tal, s'entendran prorrogats fins al primer dia hàbil següent.
  
b) Podran presentar sol·licitud les empreses editorials, bé siguen persones jurídiques o físiques legalment constituïdes. La sol·licitud, que haurà de formalitzar-se segons el model inclòs en l'Annex II de la present ordre, haurà d'anar acompanyada de la documentació següent:
  
1. Si el sol·licitant és una persona física, fotocòpia compulsada del document nacional d'identitat.
  
Si el sol·licitant és persona jurídica, fotocòpia compulsada del document públic que acredite la seua constitució, així com la documentació que acredite la representació que tinga la persona que firma la sol·licitud i la fotocòpia compulsada del seu document nacional d'identitat.
  
2. Fotocòpia compulsada del CIF o del NIF, segons siga el sol·licitant persona jurídica o física.
  
3. Projecte del pla d'edició en el qual es detalle la tipologia i característiques de la publicació, trajectòria, periodicitat, distribució i totes les dades que es consideren d'interés. Este projecte s'acompanyarà d'una relació de continguts dels números previstos i una maqueta model.
  
4. Pressupost detallat dels gastos de producció del projecte.
  
5. Un exemplar dels tres últims números publicats.
  
6. Entitat bancària i número de compte corrent on s'ha de realitzar l'ingrés de la transferència, en el cas que siga concedida l'ajuda.
  
7. Acreditar, en el moment de sol·licitar l'ajuda, que l'empresa editora es troba al dia de les seues obligacions tributàries ?tant en allò que es referix als tributs estatals com també als autonòmics-, fins i tot l'Impost d'Activitats Econòmiques i també la Seguretat Social, referida als dotze mesos anteriors a la sol·licitud de la subvenció, en els termes previstos en l'Ordre de la Conselleria d'Economia i Hisenda de 30 de maig de 1996 (DOGV 21 de juny de 1996).
  
8. Declaració responsable del representant legal de l'editorial que l'empresa té una activitat ininterrompuda mínima d'un any.
  
c) Les instàncies de sol·licitud es facilitaran als interessats en la Conselleria de Cultura i Educació o en les Direccions Territorials de Cultura i Educació d'Alacant, Castelló o València.
  
d) Les sol·licituds podran presentar-se en el Registre General de la Conselleria de Cultura i Educació, en les Direccions Territorials de Cultura i Educació d'Alacant, Castelló o València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
e) Si la sol·licitud no reunira els requisits i els documents que s'assenyalen en esta base es requerirà l'interessat perquè, en un termini de deu dies, esmene la falta o aporte els documents preceptius, amb indicació que, si no ho fera així, se'l considerarà desistit de la seua petició prèvia resolució, d'acord amb l'article 71, apartat 1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
  
Quarta
  
1. Es nomena una Comissió Tècnica de Valoració de les sol·licituds, integrada per:
  
President: El director general del Llibre, Arxius i Biblioteques.
  
Vocals:
  
El cap del Servei del Llibre, Arxius i Biblioteques.
  
El cap de la Secció d'Extensió Bibliotecària.
  
El cap de la Secció d'Arxius.
  
Secretària: La cap de la Secció del Llibre.
  
2. La Comissió examinarà les sol·licituds presentades segons els criteris establits en el punt tres d'este apartat i en la base primera i elaborarà una proposta d'adjudicació d'estes ajudes, l'aprovació de la qual correspondrà al director general del Llibre, Arxius i Biblioteques, que dictarà una resolució que serà notificada a l'editor beneficiari.
  
3. En la valoració de les sol·licituds es tindran en compte els aspectes següents:
  
a) L'interés cultural de la revista.
  
b) La distribució de la publicació.
  
c) La difusió de la revista fora de l'àmbit de la Comunitat Valenciana.
  
d) La qualitat formal de la publicació.
  
e) La incidència de la revista en la demanda cultural.
  
f) La trajectòria i continuïtat mostrada per la publicació.
  
4. Si en el termini de tres mesos, a partir del dia en què finalitze el termini de presentació d'instàncies, no s'aprova la resolució corresponent i es realitza la notificació als interessats, s'entendrà que totes les peticions han sigut desestimades.
  
Quinta. Forma de pagament i obligacions dels beneficiaris
  
El pagament s'efectuarà d'una sola vegada després de comprovar les obligacions dels beneficiaris que són les següents:
  
a) Realitzar l'activitat que fonamenta la concessió de l'ajuda.
  
b) Acreditar davant la Conselleria de Cultura i Educació la realització de l'activitat, així com el compliment dels requisits i condicions que determinen la concessió o benefici de l'ajuda.
  
c) El sotmetiment a les actuacions de control finacer que corresponen a la Intervenció General en relació amb les subvencions i ajudes concedides.
  
d) Comunicar a la Conselleria de Cultura i Educació l'obtenció de subvencions o ajudes per a la mateixa finalitat, procedents de qualssevol administració o ens públics.
  
Sexta
  
Tota alteració de les condicions que s'han tingut en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
L'import de les subvencions regulades en esta convocatòria en cap cas no podrà ser d'una quantitat tal que, aïlladament o amb subvencions o ajudes d'altres administracions públiques o d'altres ens públics o privats, supere el cost de l'activitat a realitzar pel beneficiari.
  
Sèptima
  
Seran procedents el reintegrament de les quantitats percebudes i l'exigència de l'interés de demora, des del moment del pagament de la subvenció, en els casos següents:
  
a) Obtindre la subvenció sense complir les condicions requerides per a això.
  
b) Incompliment de la finalitat per a la qual es va concedir la subvenció.
  
c) Incompliment de les condicions imposades als beneficiaris originals de la concessió de la subvenció.
  
Igualment, en el supòsit previst en el paràgraf segon de l'apartat anterior, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat realitzada.
  
Octava
  
Quan en l'exercici de les funcions d'inspecció o control es deduïsquen indicis de la incorrecta obtenció, ús o destinació de la subvenció o ajuda percebuda, els agents encarregats de la seua realització podran acordar la retenció de les factures, documents equivalents o substitutius o qualsevol altre document relatiu a les operacions en què es manifesten estos indicis.
  
Novena
  
Per a efectuar el pagament, els beneficiaris de la subvenció hauran de presentar la documentació següent:
  
a) Un exemplar dels números ja editats previstos en el pla d'edició presentada.
  
b) Una memòria detallada dels gastos de producció que efectivament s'hagen realitzat. En el cas que els gastos siguen inferiors a la quantitat especificada en la base tercera, apartat 4, l'ajuda podrà ser objecte de minoració.
  
Estos justificants, que aniran dirigits al director general del Llibre, Arxius i Biblioteques, hauran de presentar-se fins al dia 15 de novembre de 2001, inclusivament, a la Conselleria de Cultura i Educació.
  
Deu
  
Els beneficiaris d'una subvenció que no presenten els justificants exigits en la present convocatòria, dins del termini establit, podran ser exclosos en les convocatòries d'anys succesius.
  
ANNEX II
  
El sotafirmat..., amb DNI ..., en representació de l'editorial..., amb domicili a..., codi postal..., carrer..., núm...., tel...., inscrita en el Registre d'Empreses Editorials amb el núm...., en virtut de l'Ordre de la Conselleria de Cultura i Educació per a la concessió d'ajudes a l'edició de revistes culturals per al 2001.
  
EXPOSE:
  
Primer. Que l'empresa editorial que represente edita una revista segons les característiques següents:
  
Títol de la Revista: ...
  
Periodicitat:... Il·lustracions en color:... En B/N: ...
  
Preu venda al públic:... Tiratge declarat: ...
  
Depòsit legal: ... ISSN: ...
  
Distribució a la Comunitat Valenciana: ...
  
Distribució a la resta d'Espanya: ...
  
Segon. Que la publicació complix els requisits estipulats per a acollir-se a l'ajuda institucional d'edició de revistes culturals.
  
Tercer. Juntament amb la sol·licitud s'adjunta la documentació següent:
  
1. Si qui sol·licita l'ajuda és una persona física, fotocòpia compulsada del document nacional d'identitat.
  
Si el sol·licitant és una persona jurídica, fotocòpia compulsada del document públic que acredite la seua constitució, així com la documentació que acredite la representació que té la persona que firma la sol·licitud i la fotocòpia compulsada del seu document nacional d'identitat.
  
2. Fotocòpia compulsada del CIF o del NIF, segons siga el sol·licitant persona jurídica o física.
  
3. Projecte del pla d'edició en el qual es detallen la tipologia i característiques de la publicació, trajectòria, periodicitat, distribució i totes les dades que puguen ser d'interés. Este projecte s'acompanyarà d'una relació de continguts dels números previstos i un model de maqueta.
  
4. Pressupost detallat de la producció del projecte.
  
5. Un exemplar dels tres últims números publicats.
  
6. Dades de l'entitat bancària i número del compte corrent.
  
7. Acreditació que l'empresa editorial està al corrent de les seues obligacions tributàries ?tant en allò que es referix a les tributacions estatals com a les autonòmiques-, inclòs l'Impost d'Activitats Econòmiques, i davant la Seguretat Social.
  
8. Declaració responsable del representant legal que l'editorial té una activitat ininterrompuda d'un any.
  
Quart. Que l'editorial, pel fet de participar en el concurs, accepta totes les condicions que establixen les bases que regulen la citada ajuda.
  
Per això,
  
SOL·LICITE:
  
Rebre l'ajuda per a esta obra en les condicions que preveu l'Ordre.
  
..., ... de ... de 2001
  
(Firma)